/// 



Tunc strenuo Marte ad naturae scientias ita animum convertit, ut 

 nihil operis atque industriae omiserit ad easdem ediscendas. Hine 

 factum fuit , ut ceteris Italiae urbibus literario veluti itinere peragra- 

 tis, doGtrina qua praestabat adhuc adolescens^ summam nominis cele- 

 britatem consequeretur . Deinde Neapoli sibi domicilium constituit, 

 ubi tum ob suam in Physica experimentali peritiam, tum ob amplis- 

 simam aliarum' disciplinarum supellectilem, tum ob sui sermonis con- 

 cinnitatem, tumque ob morum suavitatem nulla literatorum extitit 

 familia, cui pernecessarius et in deliciis ipse non fuerit. \> 



Attamen se ita res habuit ut cum ejus doctrina in scientiis Physi- 

 cis FERDINANDO I. Utriusque Siciliae Regi Augustissimo, cuius me- 

 moria nunquam ex animis nostris erit casura, innotuisset, Is anno 1776 

 prae aliis petitoribus Cathedram de Geographia militari Polio contulit; 

 quem postea in Galliam^ Germaniam, Hollandiam, Britanniamque mi- 

 sit, ut Polytechnica Collegia viseret, et machinas physicas nostrae 

 Militaris Academiae Instituto, cui postea renuntiatus fuit praefectus, 

 magis aptas conquireret. 



Quo in itinere cum doctissimis viris Fontana ^ Mascagnio , Olivio , 

 Spallanzanio, Volta, Scopolio, Tissotio, Adansonio, Portalio, Bancksio 

 et Solandro, Herschellio, Huntero amicitiam iniit. Quorum postremus 

 Polium de humani corporis fabrica maximopere edocuit, aeque ac de 

 anatomicis administrationibus, quae in suo Gazophylacio asservabantur. 



Neapolim reversus ad Cathedram Physices experimentalis huius 

 Regiae Studiorum Universitatis in magno Insanabilium Nosocomio re- 

 gendam fuit vocatus. Verbis haud exphcari potest quanta cum laude, 

 doctrina, facundia ac dicendi perspicuitate maximo auditorum plausu 

 eam sustinuerit. Etenim sive officio suo fungendo, sive iuventuti in- 

 venta sua proponendo, sive Naturae arcana interpretando, sive impli- 

 catissimas penitioresque Physices quaestiones enucleando, sive debita 

 experimenta ad hanc scientiam pertinentia in medium proferendo ; 

 semper auditorum rapiebat animos, et deinde nemo ab eo unquam di- 

 scedebat, quin aliquid, licet invitu^ et crassa quoque Minerva, didicisset. 



